《凌云台》
南北朝·谢举

绮甍悬桂栋，隐映傍乔柯。势高凌玉井，临迥度金波。

易觉凉风至，早飞秋雁过。高台相思曲，望远骚人歌。

幸属此迢递，知承云雾多。

作者简介：（?—548）南朝梁陈郡阳夏人，字言扬。谢览弟。幼好学，与览齐名，为沈约、江淹、昭明太子、任昉等赏识。起家秘书郎，累官晋陵太守、尚书右仆射。武帝太清二年，迁尚书令。适侯景攻台城，卒于围内。长于玄理及释氏义，注《净名经》，常自讲说。为晋陵郡时，常与义学僧递讲经论。